વિશ્વભરમાં ભારતીય ધર્મસંસ્કૃતિની ધજા લહેરાવનાર પ્રમુખસ્વામી મહારાજનાં અંતિમ દર્શન માટે ભાવિકો ઉપરાંત દેશભરમાંથી રાજનેતાઓ, ઉદ્યોગપતિઓ અને સેલિબ્રિટીઓ સાળંગપુર આવ્યા હતા. વડા પ્રધાન નરેન્દ્ર મોદી, ગુજરાતના મુખ્યપ્રધાન વિજય રૂપાણી, રાજ્યપાલ ઓ.પી.કોહલી, દિલ્હીના મુખ્યમંત્રી અરવિંદ કેજરીવાલ, વિરોધપક્ષના નેતા શંકરસિંહ વાઘેલા સહિતના અનેક રાજનેતાઓએ પ્રમુખસ્વામીને અંજલિ આપી હતી. વીવીઆઈપીની મુલાકાતનો પ્રવાહ પણ અવિરત ચાર દિવસ સુધી ચાલુ રહ્યો હતો.